laion/Wikipedia-Exotic huggingface dataset:
ঠাকুরগাঁও জেলার ইউনিয়ন পরিষদসমূহ

ঠাকুরগাঁও জেলার ইউনিয়ন পরিষদসমূহ হচ্ছে বাংলাদেশের রাজশাহী বিভাগের ঠাকুরগাঁও জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। এই জেলাটিতে ৫টি উপজেলা, ৫টি থানা এবং ৩টি পৌরসভা, ৫৩টি ইউনিয়ন, ৬৪৭ টি মৌজা এবং ১১০৬ টি গ্রাম নিয়ে গঠিত হয়েছে। নিম্নে বিস্তারিত তালিকা উল্লেখ করা হল: রুহিয়া ইউনিয়ন আখানগর ইউনিয়ন আকচা ইউনিয়ন বড়গাঁও ইউনিয়ন বালিয়া ইউনিয়ন আউলিয়াপুর ইউনিয়ন চিলারং ইউনিয়ন রহিমানপুর ইউনিয়ন রায়পুর ইউনিয়ন জামালপুর ইউনিয়ন মোহাম্মাদপুর ইউনিয়ন সালন্দর ইউনিয়ন গড়েয়া ইউনিয়ন রাজাগাঁও ইউনিয়ন দেবীপুর ইউনিয়ন নারগুন ইউনিয়ন জগন্নাথপুর ইউনিয়ন শুখানপুকুরী ইউনিয়ন পাড়িয়া ইউনিয়ন চাড়োল ইউনিয়ন ধনতলা ইউনিয়ন বড়পলাশবাড়ী ইউনিয়ন দুওসুও ইউনিয়ন ভানোর ইউনিয়ন আমজানখোর ইউনিয়ন বড়বাড়ি ইউনিয়ন সৈয়দপুর ইউনিয়ন ভোমরাদহ ইউনিয়ন কোষারাণীগঞ্জ ইউনিয়ন খনগাঁও ইউনিয়ন পীরগঞ্জ ইউনিয়ন হাজীপুর ইউনিয়ন দৌলতপুর ইউনিয়ন সেনগাঁও ইউনিয়ন জাবরহাট ইউনিয়ন বৈরচুনা ইউনিয়ন হরিপুর ইউনিয়ন গেদুড়া ইউনিয়ন আমগাও ইউনিয়ন বকুয়া ইউনিয়ন ডাঙ্গীপাড়া ইউনিয়ন ভাতুরিয়া ইউনিয়ন ধর্মগড় ইউনিয়ন নেকমরদ ইউনিয়ন হোসেনগাঁও ইউনিয়ন লেহেম্বা ইউনিয়ন বাচোর ইউনিয়ন কাশিপুর ইউনিয়ন রাতোর ইউনিয়ন নন্দুয়ার ইউনিয়ন খান, মোহাম্মদ মহব্বত। "Functioning of Local Government (Union Parishad): Legal and Practical Constraints" [স্থানীয় সরকার (ইউনিয়ন পরিষদ) এর কার্যকারিতা: আইনি এবং ব্যবহারিক সীমাবদ্ধতা] (পিডিএফ)। Democracywatch। ১৭ এপ্রিল ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২৪ মার্চ ২০১২।
সুবর্ণরেখা (চলচ্চিত্র)

সুবর্ণরেখা ঋত্বিক ঘটক পরিচালিত একটি ভারতীয় বাংলা চলচ্চিত্র। চলচ্চিত্রটি ১৯৬২ সালে তৈরি হলেও এটি মুক্তি পায় ১৯৬৫ সালে। এই চলচ্চিত্রটি মেঘে ঢাকা তারা এবং কোমল গান্ধার সহ একটি চলচ্চিত্র-ত্রয়ীর অংশ। অন্য দুটির মতো এই চলচ্চিত্রটির বিষয় হলো ১৯৪৭ সালে ভারত বিভাজনের পর শরণার্থী সমস্যা। অভি ভট্টাচার্য - ঈশ্বর চক্রবর্তী বিজন ভট্টাচার্য - হরপ্রসাদ ইন্দ্রাণী চক্রবর্তী - ছোট্ট সীতা গীতা দে - কুশল্যা (বাগদি বাউ) শ্যামল ঘোষাল শ্রীমান তরুণ - ছোট্ট অভিরাম রনেন রায় চৌধুরী - বাউল অবনীশ বন্দ্যোপাধ্যায় - হরি বাবু রাধা গোবিন্দ ঘোষ - ম্যানেজার ঋত্বিক ঘটক - সংগীত শিক্ষক মাধবী মুখোপাধ্যায় - সীতা সতীন্দ্র ভট্টাচার্য - অভিরাম জহর রায় - মুখোপাধ্যায় (ফোরম্যান) উমানাথ ভট্টাচার্য্য - অখিল বাবু সীতা মুখোপাধ্যায় - কাজল দিদি পিতাম্বর - রামবিলাস কাহিনী: ঋত্বিক ঘটক, রাধেশ্যাম ঝুনঝুনওয়ালা চিত্রনাট্য: ঋত্বিক ঘটক চিত্রগ্রাহক: দিলীপরঞ্জন মুখোপাধ্যায় সম্পাদনা: রমেশ জোশী শব্দ: সত্যেন চ্যাটার্জী শিল্প নির্দেশনা: রবি চ্যাটার্জী সংগীত: ওস্তাদ বাহাদুর খান ১৯৯৮ সালে এশীয় চলচ্চিত্র পত্রিকা সিনেমায়া দ্বারা পরিচালিত বিভিন্ন সমালোচকদের সর্বকালের সেরা চলচ্চিত্রের সমীক্ষার তালিকায় সুবর্ণরেখা ১১তম স্থানে ছিলো। সাইট অ্যান্ড সাউন্ড চলচ্চিত্র পত্রিকার একটি সমিক্ষায় সমালোচক গিরিশ শম্ভু, পরিচালক অসিম আহলুওয়ালিয়া এবং অন্যান্য ২ জন এই চলচ্চিত্রটিকে তাঁঁদের নিজস্ব "সর্বকালের সেরা চলচ্চিত্র" তালিকায় অন্তর্ভুক্ত করেছিলেন, এবং এটি পরিচালকদের মত অনুসারে ৩২২তম সেরা চলচ্চিত্র হিসাবে গণ্য হয়েছিলো। "Subarnarekha (1965)"। New York Times। ২৭ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ৩ আগস্ট ২০১২।  Rosalind Galt; Karl Schoonover (২০১০)। Global Art Cinema: New Theories and Histories। Oxford University Press। আইএসবিএন 0-19-538562-4।  Totaro, Donato (৩১ জানুয়ারি ২০০৩), "The "Sight & Sound" of Canons", Offscreen Journal, Canada Council for the Arts, সংগ্রহের তারিখ ২০০৯-০৪-১৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Votes for SUBARNAREKHA (1965) | BFI"। www.bfi.org.uk। সংগ্রহের তারিখ ২০১৯-০৩-১০।  ইন্টারনেট মুভি ডেটাবেজে সুবর্ণরেখা (ইংরেজি)
মার্থা গ্রাহাম

মার্থা গ্রাহাম (১১ মে ১৮৯৪ - ১ এপ্রিল ১৯৯১) ছিলেন একজন মার্কিন আধুনিক ধারার নৃত্যশিল্পী ও নৃত্য পরিচালক। তার নৃত্যের ধরন গ্রাহাম কৌশল নামে পরিচিতি, যা মার্কিন নৃত্যের পদ্ধতিতে পরিবর্তন নিয়ে আসে এবং এখনো বিশ্বব্যাপী চর্চিত হচ্ছে। গ্রাহাম ১৯৭০-এর দশক জুড়ে নৃত্য চর্চা করতেন এবং নৃত্য শেখাতেন। তিনি হোয়াইট হাউজে পরিবেশনকারী প্রথম নৃত্যশিল্পী এবং সাংস্কৃতিক দূত হিসেবে বিদেশ সফরে যেতেন। তাকে যুক্তরাষ্ট্রের সর্বোচ্চ বেসামরিক সম্মাননা প্রেসিডেনশিয়াল মেডেল অভ ফ্রিডমে ভূষিত করা হয়। তার জীবনের শেষভাগে তিনি প্যারিসের কি টু দ্য সিটি থেকে শুরু করে জাপানের রাজকীয় হোকান-শো পদকে ভূষিত হন। ১৯৯৮ সালে টাইম পত্রিকা তাকে মরণোত্তর "শতাব্দীর সেরা নৃত্যশিল্পী" হিসেবে অভিহিত করে, এবং পিপল পত্রিকা তাকে "শতাব্দীর সেরা আইকন"-দের একজন বলে অভিহিত করে। গ্রাহাম ১৮৯৪ সালের ১১ই মে পেন্সিলভেনিয়ার আলগেনি শহরে (বর্তমান (পিটসবার্গ) জন্মগ্রহণ করেন। তার পিতা জর্জ গ্রাহাম মনস্তত্ত্বের অনুশীলনকারী ছিলেন। গ্রাহামের পরিবার কঠোর প্রেসবাইটেরিয়ান ছিলেন। জর্জ আইরিশ বংশোদ্ভূত এবং তার তিন প্রজন্ম পূর্বে তার পূর্বপুরুষগণ মার্কিন যুক্তরাষ্ট্রে এসেছিলেন। মার্থার মাতা জেন বিয়ার্সের দুই প্রজন্ম পূর্বে তার পূর্বপুরুষগণ মার্কিন যুক্তরাষ্ট্রে এসেছিলেন এবং তারা আইরিশ, স্কটস-আইরিশ ও ইংরেজ বংশোদ্ভূত ছিলেন। ১৯২৫ সালে গ্রাহাম ইস্টম্যান স্কুল অভ মিউজিকে যোগদান করেন, যেখানে রুবেন মামুলিয়ান নাট্যকলা শাখার প্রধান ছিলেন। মামুলিয়ান ও গ্রাহাম সেখানে একটি স্বল্পদৈর্ঘ্য চলচ্চিত্র নির্মাণ করেন, যার নাম দ্য ফ্লুট অভ কৃষ্ণ। এই চলচ্চিত্রে অংশগ্রহণ করে ইস্টম্যানের শিক্ষার্থীবৃন্দ। মামুলিয়ান কিছুদিন পরেই ইস্টম্যান ত্যাগ করেন এবং গ্রাহামও ইস্টম্যান ত্যাগ করেন, যদিও তাকে সেখানে থাকতে অনুরোধ করা হয়েছিল। ১৯২৬ সালে আপার ইস্ট সাইডে একটি ছোট স্টুডিওতে মার্থা গ্রাহাম সেন্টার অভ কনটেম্পরারি ড্যান্স প্রতিষ্ঠিত হয়। একই বছরের ১৮ই এপ্রিল গ্রাহাম তার প্রথম স্বাধীন কনসার্ট করেন। এই কনসার্টে তার নৃত্য পরিচালনায় ১৮টি ছোট একক এবং ত্রয়ী পরিবেশিত হয়। এই পরিবেশনা অনুষ্ঠিত হয় ম্যানহাটনের ফোর্টি এইটথ স্ট্রিট থিয়েটারে। এই কনসার্টটি সম্পর্কে তিনি পরবর্তী কালে বলে, "আমি যা করেছি সবকিছুর অনুপ্রেরণা ছিল ডেনিশন।" "TIME 100: Martha Graham"। টাইম। ৬ আগস্ট ১৯৯৮। জুলাই ৬, ২০১১ তারিখে মূল থেকে আর্কাইভ করা।  Women in Leadership: Contextual Dynamics and Boundaries, By Karin Klenke জোউইট, ডেবরা (২০১২)। "Martha Graham (1894–1991)" (পিডিএফ)। ড্যান্স হেরিটেজ কোয়ালিশন। সংগ্রহের তারিখ ১ জুন ২০২০। [স্থায়ীভাবে অকার্যকর সংযোগ] সোয়ার্স (১৯৯২) পৃষ্ঠা ৫৬। উইকিমিডিয়া কমন্সে মার্থা গ্রাহাম সংক্রান্ত মিডিয়া রয়েছে। ইন্টারনেট মুভি ডেটাবেজে মার্থা গ্রাহাম (ইংরেজি) কেনেডি সেন্টার-এ জীবনী ফাইন্ড এ গ্রেইভে মার্থা গ্রাহাম (ইংরেজি) আমেরিকান মাস্টার-এ জীবনী ওয়েব্যাক মেশিনে আর্কাইভকৃত ১১ জানুয়ারি ২০১৪ তারিখে MarthaGraham.org – Martha Graham Center of Contemporary Dance University of Pittsburgh online text Library of Congress image of Martha Graham recital program Guide to the Barbara Morgan Photographs of Martha Graham and Company; Special Collections and Archives, The UC Irvine Libraries, Irvine, California Archival footage of the Martha Graham Dance Company performing Rite of Spring in 2013 at Jacob's Pillow Dance Festival
বেতগাড়ী ইউনিয়ন

বেতগাড়ী ইউনিয়ন বাংলাদেশের রংপুর বিভাগের রংপুর জেলার গংগাচড়া উপজেলার অন্তর্গত একটি ইউনিয়ন পরিষদ। এটি ৬২.৯১ কিমি২ (২৪.২৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,৮০৬ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১০টি। এই ইউনিয়নের ইউনিইয়ন পরিষদটি বেতগাড়ি মৌজায় অবস্থিত। অতীতে এই অঞ্চলে প্রচুর বেত উৎপাদন হত বিধায় তা থেকে বেতগাড়ী নামটির উৎপত্তি হয়েছে। ইউনিয়নের ১০টি মৌজার নাম যথাক্রমে: কিশামত শেরপুর চার আনি সেরপুর সাত আনি সেরপুর পুটিমারী চান্দামারী খাপড়ীখাল আলদাদপুর দোন্দরা পেউলাদহ বেতগাড়ি গ্রামগুলি হল: মিয়াপাড়া পূর্ব খাপড়ীখাল, পশ্চিম খাপড়ীখাল পুটিমারী, সাতানী শেরপুর চান্দামারী মধ্য বেতগাড়ী রামনগর দঃ বেতগাড়ী কিঃ শেরপুর, চারআনী শেরপুর দশ আনি আলদাদপুর, জোত আলদাদপুর ছয় আনী আলদাদপুর দোন্দড়া পেউলাদহ এখানকার দর্শনীয় স্থান হচ্ছে: দোন্দরা বিল, ঘাঘট নদী, আলদাদপুর বুল্লাই নদীর উপর সাইফুন সেতু ও খাপড়ীখাল ডাঙ্গার হাট দিঘি। এখানে ১৩টি ঈদগাহ, ৩১টি কবরস্থান, ৭টি শ্মশান, ২টি পাঠাগার, ৪টি ক্রীড়া সংগঠন, ২টি ডাকঘর ও ১টি অস্থায়ী পুলিশ ক্যাম্প আছে। "বেতগাড়ী ইউনিয়ন"। জাতীয় তথ্য বাতায়ন। সংগ্রহের তারিখ ২০২০-০২-১৬।  "Union Parishad List"। Local Government Engineering Department (LGED)। ৫ আগস্ট ২০১২। ৫ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৯।  "বাংলাদেশ পরিসংখ্যান ব্যুরো (বিবিএস)"। সংগ্রহের তারিখ ২০২০-০২-১৬।  "গ্রাম ভিত্তিক লোকসংখ্যা"। betgariup.rangpur.gov.bd। ৫ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ২৯ মে ২০২১।  অফিসিয়াল ওয়েবসাইট
বড়বিল ইউনিয়ন

বড়বিল ইউনিয়ন বাংলাদেশের রংপুর বিভাগের রংপুর জেলার গংগাচড়া উপজেলার অন্তর্গত একটি ইউনিয়ন পরিষদ। এটি ৩৪.৫৫ কিমি২ (১৩.৩৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪২,৮২৯ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১৫টি। এই ইউনিয়নে ৯.৫০ একরের একটি বৃহৎ বিল আছে। এটি থেকে ইউনিয়নের নাম বড়বিল রাখা হয়। ইউনিয়নের ৮টি মৌজার নাম যথাক্রমে: মনিরাম বড়বিল পাকুড়িয়া শরীফ দক্ষিণ পানাপুকুর উত্তর পানাপুকুর ঘাঘটটারী ঠাকুরদহ বাগপুর গ্রামগুলি হল: বড়বিল পূর্ব বড়বিল মধ্য মনিরাম পাকুড়িয়া পশ্চিম বড়বিল ঠাকুড়াদহ বাগপুর উত্তর পানাপুকুর দক্ষিণ পানাপুকুর ঘাঘটটারী এখানকার দর্শনীয় স্থান হচ্ছে : ৪শত বৎসরের ভোলানাথের বিশাল পুকুর, বড়বিল, ঠাকুরদহ জোড় মন্দিরের ধ্বংসাবশেষ ও বড়বিল কলি আমিন ও দলি আমিন জামে মসজিদ। এখানে ১০টি ইদগাহ, ১১টি কবরস্থান, ৩টি আশ্রম, ৩টি শ্মশান ও ৩টি ক্রীড়া সংগঠন আছে। "বেতগাড়ী ইউনিয়ন"। জাতীয় তথ্য বাতায়ন। সংগ্রহের তারিখ ২০২০-০২-১৬।  "Union Parishad List"। Local Government Engineering Department (LGED)। ৫ আগস্ট ২০১২। ৫ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৯।  "বাংলাদেশ পরিসংখ্যান ব্যুরো (বিবিএস)"। সংগ্রহের তারিখ ২০২০-০২-১৬।  "গ্রাম ভিত্তিক লোক সংখ্যা"। borobilup.rangpur.gov.bd। ২৫ জুন ২০২১ তারিখে মূল থেকে আর্কাইভ করা। সংগ্রহের তারিখ ২৯ মে ২০২১।  অফিসিয়াল ওয়েবসাইট
কাদম্বরী

কাদম্বরী (সংস্কৃত: कादम्बरी) সংস্কৃত সাহিত্যের এক মহান উপন্যাস । এই উপন্যাসের রচয়িতা বাণভট্ট । এটি বিশ্বের প্রাচীনতম তথা প্রথম উপন্যাস হিসেবে বিবেচনা করা যায় । উপন্যাসটি বাণভট্টের জীবনকালে সমাপ্ত করতে পারেন নাই । বাণভট্টের মৃত্যুর পর তাঁর ভুষণভট্ট রচনাটি সম্পূর্ণ করেছেন । বাণভট্ট দ্বারা রচিত অংশটি পূর্বভাগ ও ভূষণভট্ট দ্বারা রচিত অংশটি উত্তরভাগ নামে পরিচিত। উপন্যাসটি ইংরেজি সহ ভারতের বিভিন্ন ভাষায় অনুবাদিত হয়েছে। তারাশঙ্কর তর্করত্ন মহাশয় উপন্যাসটি বাংলায় অনুবাদ করেছেন। উপন্যাসটিতে দুই মিত্রের তিন জন্মের প্রেম কাহিনী লিপিবদ্ধ করা হয়েছে। একজন মিত্রের নাম পুণ্ডরীক তিনি দ্বিতীয় জন্মে বৈশম্পায়ন ও তৃতীয় জন্মে শুকরূপে অর্থাৎ তোতাপাখি রূপে জন্মগ্রহণ করেন। অপর মিত্র চন্দ্রদেব তিনি দ্বিতীয় জন্মে চন্দ্রাপীড় ও তৃতীয় জন্মে শূদ্রক রূপে জন্মগ্রহণ করেন। শূদ্রক রাজার রাজসভা থেকে কাহিনীটি শুরু করা হয়। একদিন এক চণ্ডালকন্যা একটি তোতাপাখি নিয়ে শূদ্রক রাজার রাজসভায় আসেন। কন্যাটি পাখিটিকে রাজার কাছে দান করেন। পাখিটি মানুষের মত কথা বলিতে পারে ও হিন্দুশাস্ত্র, বেদ, উপনিষদের সমুদয় জ্ঞান জানিত ফলে রাজা পাখিটির প্রতি আকৃষ্ট হয়ে তাঁর জীবনবৃত্তান্ত জানার আগ্রহ করে। তখন পাখিটি রাজাকে কাহিনী শুনিয়ে বলেন যে একসময়ে উজ্জীয়ন নগরে চন্দ্রাপীড় নামক এক রাজার বৈশম্পায়ন নামক এক মন্ত্রীপুত্রের সাথে ঘনিষ্ঠ বন্ধুত্ব ছিল। একদিন গভীর অরণ্যে মহাশ্বেতা ও কাদম্বরী নামক সুন্দরী কন্যার সাথে তাঁদের পরিচয় হয়। এদিকে কাদম্বরী ও চন্দ্রাপীড়ের সম্পর্ক প্রণয়ের রূপ নেয়। অন্যদিকে বৈশম্পায়ন মহাশ্বেতার প্রতি অতি আকৃষ্ট হয়ে উঠে। কিন্তু মহাশ্বেতা এই সম্পর্কে আগ্রহ প্রকাশ করেন না। কারণ তিনি পুণ্ডরীক নামক এক মৃত ব্যক্তির প্রণয়ী কিন্তু তাঁর নিকট উপস্থিত বৈশম্পায়ন যে পুণ্ডরীকের দ্বিতীয় জন্ম একথা মহাশ্বেতা ও বৈশম্পায়ন কেউ জানতেন না । অবশেষে মহাশ্বেতা কুপিত হয়ে বৈশম্পায়নকে শুকপক্ষী অর্থাৎ তোতাপাখি হওয়ার অভিশাপ দেন । ফলে তিনি তোতাপাখি রূপে জন্ম নেন । এদিকে প্রিয় মিত্রের অভিশাপের কথা শুনে চন্দ্রাপীড় দেহত্যাগ করেন। তোতাপাখির কাহিনী সমাপ্ত করার পর চণ্ডালকন্যা শূদ্রকরাজাকে বলেন যে তিনিই পূর্বজন্মে চন্দ্রাপীড় ছিলেন । অবশেষে শূদ্রক রাজার পূর্বজন্ম বৃত্তান্ত সকল স্মরণ হয় ও তিনি চন্দ্রাপীড়ের বেশ ধারণ করেন এবং তোতাপাখি পুণ্ডরীকের বেশে চলে আসে। তারপর তাঁরা নিজ নিজ প্রণয়ী কাদম্বরী ও মহাশ্বেতার সহিত মিলিত হয়। এখানেই কাহিনীর সমাপ্তি ঘটে।
আব্বাস আলী মন্ডল

আব্বাস আলী মন্ডল (১৯৩১ - ২৬ জুলাই ২০২২) ছিলেন বাংলাদেশের একজন রাজনীতিবিদ। তিনি জয়পুরহাট-১ আসনের সংসদ সদস্য ছিলেন। আব্বাস আলী মন্ডল ১৯৩১ সালে জয়পুরহাীর দোগাছির বিল্লা গ্রামে জন্মগ্রহণ করেন। বিবাহিত জীবনে তার দুই ছেলে, দুই মেয়ে। আব্বাস আলী মন্ডল আওয়ামী লীগের জয়পুরহাট জেলার সাবেক সাধারণ সম্পাদক ও সভাপতি। তিনি ১৯৮৬ সালের তৃতীয় জাতীয় সংসদ নির্বাচনে সম্মিলিত বিরোধী দলের হয়ে বাংলাদেশ আওয়ামী লীগের প্রার্থী হিসেবে জয়পুরহাট-১ (সদর-পাঁচবিবি) আসন থেকে সংসদ সদস্য নির্বাচিত হয়েছিলেন। ১৯৯১ সালের পঞ্চম ও ২০০১ সালের অষ্টম জাতীয় নির্বাচনে তিনি একই আসন থেকে নির্বাচনে অংশ নিয়ে তিনি পরাজিত হন। মন্ডল ২৬ জুলাই ২০২২ সালে বিএসএমএমইউয়ে চিকিৎসাধীন থাকা অবস্থায়মৃত্যুবরণ করেন। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১ জুন ২০০২।  "সাবেক সংসদ সদস্য আব্বাছ আলী মন্ডলের ইন্তেকাল"। Dhaka Post। ২৬ জুলাই ২০২২। ৩১ আগস্ট ২০২৩ তারিখে মূল থেকে আর্কাইভ করা। সংগ্রহের তারিখ ৩১ আগস্ট ২০২৩।  "আব্বাস আলী মন্ডল, আসন নং: ৩৪, জয়পুরহাট-১, দল: আওয়ামী লীগ (নৌকা)"। দৈনিক প্রথম আলো। সংগ্রহের তারিখ ১ জুন ২০০২।
আব্দুর রাজ্জাক আকন্দ

আব্দুর রাজ্জাক আকন্দ বাংলাদেশের জয়পুরহাট জেলার রাজনীতিবিদ, মুক্তিযোদ্ধা ও জয়পুরহাট-২ (কালাই-ক্ষেতলাল-আক্কেলপুর) আসনের সাবেক সংসদ সদস্য। আব্দুর রাজ্জাক আকন্দ জয়পুরহাট জেলায় জন্মগ্রহণ করেন। আব্দুর রাজ্জাক আকন্দ ১৯৮৬ সালের তৃতীয় জাতীয় সংসদ নির্বাচনে সম্মিলিত বিরোধী দলের হয়ে বাংলাদেশ আওয়ামী লীগের প্রার্থী হিসেবে জয়পুরহাট-২ (কালাই-ক্ষেতলাল-আক্কেলপুর) আসন থেকে সংসদ সদস্য নির্বাচিত হয়েছিলেন। তিনি ১৯৯১ সালের পঞ্চম জাতীয় নির্বাচনে বাংলাদেশ আওয়ামী লীগের প্রার্থী হিসেবে জয়পুরহাট-২ আসন থেকে পরাজিত হয়েছিলেন। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১ জুন ২০২০।  "আবদুর রাজ্জাক আকন্দ, আসন নং: ৩৫, জয়পুরহাট-২, দল: আওয়ামী লীগ (নৌকা)"। দৈনিক প্রথম আলো। সংগ্রহের তারিখ ১ জুন ২০২০।
কাজী রাব্বিউল হাসান

কাজী রাব্বিউল হাসান মোনেম বাংলাদেশের জয়পুরহাট জেলার রাজনীতিবিদ, আইনজীবী ও জয়পুরহাট-২ (কালাই-ক্ষেতলাল-আক্কেলপুর) আসনের সাবেক সংসদ সদস্য। কাজী রাব্বিউল হাসান জয়পুরহাট জেলায় জন্মগ্রহণ করেন। কাজী রাব্বিউল হাসান ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে জয়পুরহাট-২ (কালাই-ক্ষেতলাল-আক্কেলপুর) আসন থেকে সংসদ সদস্য নির্বাচিত হয়েছিলেন। তিনি ১৯৯১ সালের পঞ্চম ও জুন ১৯৯৬ সালের ষষ্ঠ জাতীয় নির্বাচনে জাতীয় পার্টির প্রার্থী হিসেবে জয়পুরহাট-২ আসন থেকে পরাজিত হয়েছিলেন। "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১ জুন ২০২০।
ছাওছিয়াও মসজিদ

ছাওছিয়াও মসজিদ (চীনা: 草桥清真寺; ফিনিন: Cǎoqiáo Qīngzhēnsì) চীনের চিয়াংসু প্রদেশের নানচিং উপ-প্রদেশের ছিনহুয়েই জেলায় অবস্থিত একটি মসজিদ। ছিং রাজবংশের সম্রাট ছিয়েনলুংয়ের শাসনকালের সময় মসজিদটি নির্মাণ করা হয়। সেই থেকে বেশ কয়েকবার মসজিদটি পুনঃনির্মাণ ও স্থানান্তরিত করা হয়েছে। ঐতিহ্যগত চীনা স্থাপত্যের আদলে মসজিদটি নির্মাণ করা হয়েছে। মসজিদে প্রধান নামাজঘর, পাঠদান কক্ষ, অযুখানা এবং বিশ্রামঘর আছে। মসজিদটি নানচিং মেট্রোর চাংফুইউয়েন স্টেশন থেকে পশ্চিমে সহজেই হেঁটে যাওয়া যাবে এমন দূরত্বে অবস্থিত। চীনে ইসলাম চীনের মসজিদের তালিকা "Nanjing Caoqiao Mosque"। leadtochina.com (ইংরেজি ভাষায়)। ২০১৫-০১-২৮ তারিখে মূল থেকে আর্কাইভ করা।  "Nanjing Caoqiao Mosque"। muslim2china.com (ইংরেজি ভাষায়)। ২৮ জানুয়ারি ২০১৫ তারিখে মূল থেকে আর্কাইভ করা।  উইকিমিডিয়া কমন্সে ছাওছিয়াও মসজিদ সংক্রান্ত মিডিয়া রয়েছে।
অঙ্গ তন্ত্র

অঙ্গ তন্ত্র হচ্ছে অঙ্গসমূহ যারা একত্রে জীবদেহের জৈবিক ক্রিয়া সম্পাদন করে। শরীরের প্রতিটি অঙ্গের তাদের স্বতন্ত্র কাজ করে এবং টিস্যু বা কলা একত্রিত হয়ে অঙ্গ গঠন করে ।তন্ত্রগুলো কাজে সক্রিয়ভাবে নিয়োজিত। মানুষের মধ্যে ১১টি স্বতন্ত্র অঙ্গ সংগঠন রয়েছে, যা শারীরবৃত্তীয় ভিত্তি তৈরি করে। শরীরে অন্যান্য তন্ত্র রয়েছে যা অঙ্গ তন্ত্র নয়। Wakim, Suzanne; Grewal, Mandeep (আগস্ট ৮, ২০২০)। "Human Organs and Organ Systems"। সংগ্রহের তারিখ অক্টোবর ৭, ২০২০।
সুবর্ণরেখা

সুবর্ণরেখা শব্দটি নিম্নলিখিত বিষয়গুলিকে নির্দেশ করে: সুবর্ণরেখা (চলচ্চিত্র), ১৯৬৫ সালে মুক্তিপ্রাপ্ত ঋত্বিক ঘটক পরিচালিত বাংলা চলচ্চিত্র। সুবর্ণরেখা নদী, পশ্চিমবঙ্গ, ভারত। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
জামে মসজিদ (হংকং)

জামিয়া মসজিদ (চীনা: 些利街清真寺, বা শেলি স্ট্রিট মসজিদ, 回教清真禮拜總堂 নামেও পরিচিত) চীনের হংকংয়ের মিড-লেভেলসে অবস্থিত একটি মসজিদ। পার্শ্ববর্তী সড়কগুলো মসজিদ সড়ক এবং মসজিদের সংযোগস্থলটির নামকরণও মসজিদটি নামে করা হয়েছে। মুফতি আবদুল জামান এই মসজিদের প্রধান ইমাম এবং তিনিই রমজান মাসের তারাবীহ ও নামাজের ইমামতি করেন। ১৮৯০ সালে ব্রিটিশ হংকং সরকার কর্তৃক ইজারা দেওয়া এক টুকরো জমির উপর মসজিদটি নির্মাণ করা হয়। ১৮৫০ সালের ২৩ ডিসেম্বর জমিটির চুক্তি অনুমোদিত হয়। প্রাথমিকভাবে, মসজিদটির নাম রাখা হয় মোহামেডান মসজিদ। ১৯১৫ সালে মসজিদ ভবনটির সম্প্রসারণ করা হয় ফলে মসজিদ ভবনটি আরও বড় হয়। দ্বিতীয় বিশ্বযুদ্ধের পরে, মসজিদটিকে জামিয়া মসজিদ নামকরণ করা হয়। এটি লাস্কার মন্দির নামেও পরিচিত। মসজিদটি একটি খিলানযুক্ত প্রধান প্রবেশপথ আছে। মসজিদটি আয়তকার আকৃতির। চারদিকে আরবি ধাঁচের খিলানযুক্ত জানালা আছে। ভবিষ্যতে মসজিদের পাশে একটি ইসলামী সাংস্কৃতিক কেন্দ্র নির্মাণের পরিকল্পনা আছে। এমটিআর এর কেন্দ্রীয় স্টেশন থেকে দক্ষিণ পশ্চিম দক্ষিণে হাঁটার দূরত্বে মসজিদটি অবস্থিত। ২০১০ সালের মে মাসে হংকং সরকার মসজিদের ভবনটিকে গ্রেড ওয়ান ভবন হিসেবে মর্যাদা দেয় সরকার "ভবনটি গুরুত্বপূর্ণ, এটিকে রক্ষার জন্য সর্বাত্মক প্রচেষ্টা করা উচিত।" হংকংয়ে ইসলাম সেন্ট্রাল এবং ওয়েস্টার্ন হেরিটেজ ট্রেইল হংকংয়ের মসজিদের তালিকা "Jamia Masjid – Islamic Trust" (ইংরেজি ভাষায়)। সংগ্রহের তারিখ ২০১৯-১০-২২।  Ho, W.Y. (২০১৩)। Islam and China's Hong Kong: Ethnic Identity, Muslim Networks and the New Silk Road। Taylor & Francis। পৃষ্ঠা 30। আইএসবিএন 9781134098071। সংগ্রহের তারিখ ২০১৫-০৪-০৫।  "Masjids / Islamic Centres in Hong Kong" (ইংরেজি ভাষায়)। islam.org.hk। সংগ্রহের তারিখ ২০১৫-০৪-০৫।  Wordie, Jason (২০০২)। Streets: exploring Hong Kong Island (ইংরেজি ভাষায়)। Hong Kong University Press। পৃষ্ঠা ৫৭। আইএসবিএন 978-962-209-563-2।  "History of Muslim in Hong Kong" (ইংরেজি ভাষায়)। islam.org.hk। ২০১৮-১০-০৫ তারিখে মূল থেকে আর্কাইভ করা। সংগ্রহের তারিখ ২০১৫-০৪-০৫।  "Sheung Wan Route A - Central and Western Heritage Trail - Antiquities and Monuments Office: Muslim Mosque" (ইংরেজি ভাষায়)। amo.gov.hk। ২০১৭-০৩-০৯ তারিখে মূল থেকে আর্কাইভ করা। সংগ্রহের তারিখ ২০১৫-০৪-০৫।  Saeed Saeed (১১ জুলাই ২০১৩)। "Explore Hong Kong's muslim enclave"। The National (ইংরেজি ভাষায়)। সংগ্রহের তারিখ ১৭ ফেব্রুয়ারি ২০১৬।  "Jamia Mosque | Hong Kong Tourism Board" (ইংরেজি ভাষায়)। discoverhongkong.com। সংগ্রহের তারিখ ২০১৫-০৪-০৫।  "Opening Hours of Historic Buildings - Antiquities and Monuments Office – Definition of the Gradings of Historical Buildings" (ইংরেজি ভাষায়)। amo.gov.hk। ২০১৫-০৫-০৬ তারিখে মূল থেকে আর্কাইভ করা। সংগ্রহের তারিখ ২০১৫-০৪-০৫।  উইকিমিডিয়া কমন্সে জামে মসজিদ (হংকং) সংক্রান্ত মিডিয়া রয়েছে।
পশ্চাৎ পিটুইটারি

পশ্চাৎ পিটুইটারি (ইংরেজি: Posterior pituitary বা neurohypophysis) বলতে পিটুইটারি গ্রন্থির পশ্চাৎ খণ্ডকে বোঝায়। এটি অন্তঃক্ষরা তন্ত্রের একটি অংশ। হাইপোথ্যালামাস থেকে অ্যাক্সনসমূহের একটি গুচ্ছ সম্মুখ পিটুটারি গ্রন্থির পেছনে এসে শেষ হয়ে পশ্চাৎ পিটুইটারি গঠন করেছে। এটিকে স্নায়ুজ পিটুইটারিও বলা হয়। পশ্চাৎ পিটুইটারিকে তিনটি অঞ্চলে ভাগ করা যায়: পার্স নার্ভোসা, ইনফান্ডিবুলার স্টক এবং মেডিয়ান এমিনেন্স। বলা প্রয়োজন পশ্চাৎ পিটুইটারি সরাসরি কোন হরমোন তৈরি করতে পারে না। হাইপোথ্যালামাসে হরমোন তৈরি হয়ে তা পশ্চাৎ পিটুইটারি গ্রন্থিতে আসে। পশ্চাৎ পিটুইটারি থেকে দুই ধরনের হরমোন নিঃসৃত হয় এগুলি হল অক্সিটোসিন এবং ভেসোপ্রেসিন। হরমোনগুলি জরায়ু সংকোচন, অনৈচ্ছিক পেশি সংকোচন, জলসাম্য রক্ষা ইত্যাদি নিয়ন্ত্রণ করে। Embryology at unc.edu মাধ্যমিক জীবন বিজ্ঞান, দ্বিতীয় খণ্ড: তুষারকান্তি ষন্নিগ্রহী, শ্রীভূমি পাবলিশিং কোম্পানি, কলকাতা, বছর:১৯৮৬,পৃ.৪১ www.pituitary.org — The Pituitary Network Association
আন্তর্জাতিক পরমাণু শক্তি সংস্থা

আন্তর্জাতিক পরমাণু শক্তি সংস্থা (আইএইএ) (ইংরেজি: International Atomic Energy Agency (IAEA)) বিশ্বে পরমাণবিক শক্তির শান্তিপূর্ণ ব্যবহার এবং সামরিক উদ্দেশ্যে এর ব্যবহার রোধকল্পে কাজ করে থাকে। এই সংস্থাটি ১৯৫৭ সালের ২৯ জুলাই প্রতিষ্ঠিত হয়। এর সদর দপ্তর অস্ট্রিয়ার ভিয়েনায় অবস্থিত। যদিও জাতিসংঘের অধীনে স্বায়ত্ত্বশাসিত সংস্থা হিসেবে প্রতিষ্ঠিত, বর্তমানে সংস্থাটি জাতিসংঘ সাধারণ পরিষদ ও নিরাপত্তা পরিষদ - উভয় পরিষদেই এটি এর কার্যক্রম পেশ করে। আইএইএ-এর সদর দপ্তর অস্ট্রিয়ার ভিয়েনাতে অবস্থিত। এর দুইটি আঞ্চলিক দপ্তর রয়েছে, এর একটি কানাডার টরন্টোতে এবং অন্যটি জাপানের টোকিওতে। এছাড়া নিউ ইয়র্ক এবং জেনেভাতে দুইটী মৈত্রী অফিস রয়েছে। আইএইএ তিনটি ল্যাবরেটরিতে গবেষণা কার্যক্রম পরিচালনা করে; এগুলো ভিয়েনা, সাইবার্সডোর্ফ এবং মোনাকোতে অবস্থিত। আইএইএ একটি আন্তসরকার ফোরাম হিসেবে কাজ করে। এখানে বিশ্বব্যাপী পারমাণবিক শক্তির শান্তিপূর্ণ ব্যবহারের বিষয়ে বৈজ্ঞানিক, কারিগরী গবেষণা কার্য পরিচালিত হয়। আইএইএ-এর কার্যসূচীর উদ্দেশ্য হল বিশ্বব্যাপী পারমাণবিক শক্তির শান্তিপূর্ণ ব্যবহারকে উৎসাহিত করা ও পারমাণবিক প্রযুক্তির অপব্যবহার রোধ। এছাড়া পারমাণবিক নিরাপত্তা এবং পারমাণবিক নিরাপত্তাবিষয়ক বিভিন্ন মানদণ্ড প্রণয়ন ও বাস্তবায়ন করাও আইএইএ-এর উদ্দেশ্য। ৭ অক্টোবর, ২০০৫ তারিখে আইএইএ এবং এর সাবেক মহাপরিচালক মোহাম্মদ এল বারাদি যৌথভাবে নোবেল শান্তি পুরস্কারে ভূষিত হন। বর্তমান মহাপরিচালক হিসেবে রয়েছেন জাপানের অধিবাসী ইউকিয়া আমানো। ১৯৫৩ সালে যুক্তরাষ্ট্রের প্রেসিডেন্ট আইজেনহাওয়ার পারমাণবিক শক্তির শান্তিপূর্ণ ব্যবহার নিশ্চিত করা এবং পারমাণবিক বিভিন্ন কর্মসূচি নিয়ন্ত্রণের উদ্দেশ্যে একটি আন্তর্জাতিক সংস্থা গঠনের প্রস্তাব করেন। ঐ বছর জাতিসংঘের সাধারণ সভায় অ্যাটমস ফর পিস-শীর্ষক বক্তৃতায় তিনি এই প্রস্তাব করেন। ১৯৫৪ সালে মার্কিন যুক্তরাষ্ট্র সাধারণ অধিবেশনে এটি গঠনের জন্য আনুষ্ঠানিকভাবে প্রস্তাব করে। এছাড়া যুক্তরাষ্ট্র পারমাণবিক শক্তির শান্তিপূর্ণ ব্যবহার বিষয়ক একটি আন্তর্জাতিক সম্মেলন আহবান করে। |রাফায়েল ম্যারিয়ানা গ্রোসি||টেমপ্লেট:আর্জেন্টিনা||ডিসেম্বর ২০১৯-বর্তমান|} Statute of the IAEA আন্তর্জাতিক পরমাণু শক্তি সংস্থার অয়েবসাইট আন্তর্জাতিক পরমাণু শক্তি সংস্থার পারমাণবিক জ্ঞান ও তথ্য সম্পর্কিত পোর্টাল ফিশিয়াল IAEA ইউটিউব চ্যানেল In ফোকাসঃ IAEA এবং ইরান IAEA বুলেটিন ওয়েব্যাক মেশিনে আর্কাইভকৃত ১৮ সেপ্টেম্বর ২০০৮ তারিখে আন্তর্জাতিক পরমাণু শক্তি সংস্থার প্রথম ৪০ বছরের ইতিহাস, ডেভিড ফিসার, ১৯৯৭, আইএসবিএন ৯২-০-১০২৩৯৭-৯ চিত্রে বিধৃত ইতিহাসঃ শান্তির জন্য পরমাণু[স্থায়ীভাবে অকার্যকর সংযোগ], আইএসবিএন ৯৭৮-৯২-০-১০৩৮০৭-৪ ক্যান্সার থেরাপি কার্যক্রম প্রোগ্রাম (PACT)
ভন বার্টালানফি ফাংশন

ভন বার্টালানফি বৃদ্ধি ফাংশন (ইংরেজিঃঃVon Bertalanffy Growth Function (VBGF) , বা ভন বার্টালানফি বক্র রেখা হচ্ছে একটি বৃদ্ধি বক্ররেখা মডেল। এটি গণিতবিদ ও পরিসংখ্যানবিদ লুডভিগ ভন বার্টালানফি এর নামে নামকরণ করা হয়েছে। এটি সাধারণীকৃত লজিস্টিকস ফাংশনের একটি বিশেষ ক্ষেত্র। এই বৃদ্ধি বক্ররেখা প্রাণীদের গড় বয়সদৈর্ঘ্য পরিমাপে ব্যবহার হয়। এই ফাংশন সাধারণত বাস্তুসংস্থানবিদ্যায় মাছের বৃদ্ধিতে মডেল তৈরিতে ব্যবহার হয়। মডেলটি গাণিতিকভাবে এভাবে লেখা যায়: L ( a ) = L ∞ ( 1 − exp ⁡ ( − k ( a − a 0 ) ) ) {\displaystyle L(a)=L_{\infty }(1-\exp(-k(a-a_{0})))} এখানে, a {\displaystyle a} = বয়স (age), k {\displaystyle k} =বৃদ্ধি গুণাঙ্ক (growth coefficient) a 0 {\displaystyle a_{0}} = প্রারম্ভিক অবস্থায় a {\displaystyle a} এর মান যখন বয়স হচ্ছে শূন্য এবং L ∞ {\displaystyle L_{\infty }} হচ্ছে গননার সুবিধার্থে ধরে নেয়া কাল্পনিক দৈর্ঘ্য। এটি হচ্ছে একটি সরলরৈখিক ডিফারেন্শিয়াল সমীকরণের সমাধান। সমীকরণটি নিম্নরূপ: d L d a = k ( L ∞ − L ) {\displaystyle {\frac {dL}{da}}=k(L_{\infty }-L)} এই ফাংশন্টি সেই সব জীবের ক্ষেত্রে ব্যবহার হয় যারা মৌসুমীভাবে বাড়ে। এটি ১৯৮৮ সালে I.F Somer তৈরি করেন। Somer I, F 1988. On a seasonally oscillating growth function. Fishbyte 6:8-11. Daniel Pauly, G.R Morgan(1987), Length based methods in fisheries research.Worldfish. p. 299 ISBN 978-971-10-2228-0. Food And Agriculture Organisations of United Nations(2005). Management Techniques for Elasmobranch Fisheries. Food & Agriculture Org. P. 93. ISBN 978-92-5-105403-1 Springer Science & Business Media. ISBN 978-1-4020-5570-6.